เปิดทดสอบแอร์พอร์ตลิงค์ เดือนหน้า
รมว.คมนาคม เผย เตรียมเปิดทดสอบเดินรถแอร์พอร์ตลิงค์ เดือนหน้า โดยใช้ สถานีพญาไทเป็นสถานีต้นทาง
19 มี.ค. 2553

รมว.คมนาคม เผย เตรียมเปิดทดสอบเดินรถแอร์พอร์ตลิงค์ เดือนหน้า โดยใช้ สถานีพญาไทเป็นสถานีต้นทาง
นายโสภณ ซารัมย์  รมว. คมนาคม เปิดเผยว่า   ในเดือนเม.ย. นี้ จะเปิดทดสอบวิ่งรถโครงการแอร์พอร์ตลิงค์ โดยใช้สถานีต้นทางที่พญาไท แต่ประชาชนอาจจะเกิดความไม่สะดวก ในการเดินทางโดยใช้รถบีทีเอส เชื่อมต่อกับแอร์พอร์ตลิงค์ เนื่องจาก การก่อสร้างการเชื่อมต่อระหว่างบีทีเอสกับแอร์พอร์ตลิงค์ ยังไม่แล้วเสร็จจะต้องใช้เวลาอีก 3 เดือน ประกอบกับสถานีมักกะสัน เป็นสถานีที่มีพื้นที่ขนาดใหญ่  เจ้าหน้าที่รักษาความปลอดภัย เป็นเพียงการจ้างชั่วคราวเท่านั้น ทางการรถไฟแห่งประเทศไทย หรือ รฟท.อยู่ระหว่างการเปิดซองประกวดราคาหาผู้รับจ้าง เข้ามาดูแลให้เต็มที่